**Pracovný list na rozvoj syntaxe**

1. **Škriatok Pletko**

|  |  |
| --- | --- |
| **Úloha** | Dieťa určí vo vetách správny slovosled. |
| **Kontext** | Alex stretne Škriatka Pletka, ktorý sa s ním chce zoznámiť. Na to, aby mu Alex porozumel, musí vo všetkých jeho vetách zmeniť slovosled. |
| **Pokyny** | Dieťa si prečíta vetu, ktorú povedal škriatok a opraví ju. Pri problémoch, slová vystrihne a bude ich ukladať, podľa uváženia. Stratégie: Určí 1. slovo vo vete – je napísané veľkým písmenom, určí posledné slovo vo vete – je za ním interpunkčné znamienko. |

* **Úloha**

Alex stretne škriatka Pletka. Škriatok hovorí veľmi popletene a chce sa s Alexom zoznámiť. Začne hovoriť:

Škriatok: Som ahoj škriatok Pletko.

A si ty kto?

Som nevidel ťa ešte tu.

Alex: (Ako sa Alex predstaví?)

Ja ti vôbec nerozumiem.

Škriatok: Nikto nerozumie mne.

Si ty prišiel odkiaľ?

Alex: (Čo odpovie Alex?)

Ako usporiadaš Pletkove vety, aby im dokázali všetci rozumieť?

Škriatok: som Ahoj škriatok Pletko.

A  si kto? ty

som nevidel. ťa Ešte tu

Škriatok: nikto nerozumie. Mne

Si ty prišiel odkiaľ?



1. **Robot**

|  |  |
| --- | --- |
| **Úloha** | Dieťa určí vo vetách správne tvary slov a slovosled. |
| **Kontext** | Alex prekladá, čo hovorí robot, ktorého stretol. Robot hovorí slová len v základnom tvare a vety nemajú správny slovosled. |
| **Pokyny** | Dieťa si prečíta vetu, ktorú povedal robot a opraví ju. Pomôže mu pri tom schéma s pomocnými otázkami (Kto?, Čo robí? a pod.). Vety je možné aj napísať. |

**Úloha**

Aj dnes má Alex ťažkú úlohu. Stretol sa s robotom, ktorý hovoril, len to, čo okolo seba videl. Mával rukami a ukazoval. 1. Pes kosť hľadať  tráva.

2. Kôň žuť tráva.

3. Hniezdo vták hľadať strom.

4. Slimák ulita niesť ďaleko.

5. Nesie jež hruška úkryt.

6. Žaba  močiar bocian loviť.

Potom z ničoho nič odišiel.

Ako by jeho vety zneli, keby ich hovoril človek?

Pomôže ti pritom táto schéma:

Kto? Čo robí? Kde? Čo?

Napr: Pes hľadá v tráve kosť.